text: [১] মেক্সিকোতে সেলাক নেতাদের বৈঠক, মার্কিন আধিপত্য থেকে মুক্ত হওয়ার ঘোষণা | আমাদের সময়.কম – AmaderShomoy.com
  প্রকাশের সময় : September 19, 2021, 12:27 am
  আপডেট সময় : September 19, 2021 at 4:00 am
  সালেহ্ বিপ্লব: [২] শনিবার মেক্সিকোর রাজধানীতে অনুষ্ঠিক সেলাক (কমিউনিটি অব ল্যাটিন আমেরিকান এন্ড ক্যারিবিয়ান স্টেটস) নেতাদের এক সম্মেলনে সেলাক নেতারা ল্যাটিন আমেরিকা ও ক্যারিবিয়ান দেশগুলোকে মার্কিন প্রভাবমুক্ত করার পক্ষে মত দেন। তবে কেউ কেউ এর বিপক্ষেও অভিমত দিয়েছেন। এপি, ইউএস নিউজ, স্টার ট্রিবিউন
  [৩] এই অঞ্চলের নেতৃত্বে আসার আগ্রহ প্রকাশ করেছে মেক্সিকো। মেক্সিকোর প্রেসিডেন্ট আন্দ্রে লোপেজ জানান, ওএএস (অরগানাইজেনশন অব আমেরিকান স্টেটস) থেকে বের হয়ে এসে ইউরোপীয় ইউনিয়নের আদলে একটি জোট গঠনে তিনি আগ্রহী।
  [৪] আন্দ্রে লোপেজ গত জুলাইতেই বলেছিলেন, ল্যাটিন আমেরিকা ও ক্যারিবিয়ান দেশগুলোর সঙ্গে যুক্তরাষ্ট্রের ২০০ বছরের যে সম্পর্ক, তার ভবিষ্যৎ নেই। সম্পর্কের মাত্রা নতুন করে নির্ধারণ করতে একটি সংলাপেরও প্রস্তাব দেন তিনি। তার ভাষায়, যুক্তরাষ্ট্র থেকে মুখ ফিরিয়ে নেয়া এখন সময়ের দাবি।
  [৫] গত মাসে বিষয়টি নিয়ে আরো খোলামেলা কথা বলেন মেক্সিকোর প্রেসিডেন্ট। তিনি বলেন, বিশ্ব অনেক বদলে গেছে। এখন ওএএস-এর আর কোনা কার্যকারিতা নেই।
  [৬] লোপেজের প্রস্তাবকে স্বাগত জানিয়েছেন মেক্সিকোর একটি বিশ্ববিদ্যালয়ের রাজনীতি বিজ্ঞানের অধ্যাপক আনা ভেনেসা কার্ডিনাস জানাত্তা। তিনি বলেন, ল্যাটিন আমেরিকার নেতৃত্ব দেয়ার ভাবনাটি অবশ্যই ইতিবাচক।
  কোরআনের হাফেজ হলো নাতি, সম্মান জানালেন এরদোগান ≣ [১] গ্যাস লিকেজে এত বড় বিস্ফোরণ অস্বাভাবিক: আবুল কালাম আজাদ ≣ [১] সিলেটে বুথ ভেঙ্গে ২৪ লাখ টাকা লুটের ঘটনায় তিনজন গ্রেপ্তার
  [৭] তবে প্রফেসর আনা ভেনেসা এও বলেছেন, ওএএস থেকে বের হয়ে আসার মধ্যে ঝুঁকিও রয়েছে। কারণ সেলাক দেশগুলো এখনো আর্থিকভাবে সবল নয়। যুক্তরাষ্ট্র, কানাডা বা ব্রাজিলের মতো আর্থিক সক্ষমতা তাদের নেই।
  [৮] যুক্তরাষ্ট্রকে পিঠ দেখানোর এই উদ্যোগের বিরোধিতা করেছে কলম্বিয়া। দেশটির পররাষ্ট্রমন্ত্রী মার্তা লুসিয়া রামিরেজ বলেছেন, ওএএস থেকে বের হয়ে আসার প্রস্তাব উদ্বেগজনক। তিনি মনে করেন সেলাক এবং ওএএস একে অপরের পরিপূরক হতে পারে।